Diari Oficial de la Generalitat Valenciana


Sumari del DOGV 4288, del 09-07-2002 (2002/7096)

RESOLUCIÓ de 10 de juny de 2002, del director general d'Urbanisme i Ordenació Territorial per la qual s'esmenen les deficiències detectades en l'acord de la Comissió Territorial d'Urbanisme de València i es declara definitivament aprovada la Modificació relativa al Polígon 4 (Sòl Urbà Residencial) del Pla General d'Ordenació Urbana d'Utiel.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4288

Data del DOGV
:   09-07-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/7096


Data del document
:   10-06-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Utiel
    * pla d'urbanisme

RESOLUCIÓ de 10 de juny de 2002, del director general d'Urbanisme i Ordenació Territorial per la qual s'esmenen les deficiències detectades en l'acord de la Comissió Territorial d'Urbanisme de València i es declara definitivament aprovada la Modificació relativa al Polígon 4 (Sòl Urbà Residencial) del Pla General d'Ordenació Urbana d'Utiel. [2002/7096]
  
Ja que s'han esmenat les deficiències a què es referix l'Acord de la Comissió Territorial d'Urbanisme, d'1 de febrer de 2002, que afecta la Modificació del Polígon 4 del Pla General d'Utiel, i de conformitat amb el que ordena la Resolució del director General d'Urbanisme i Ordenació Territorial, de 10 de juny de 2002, per la qual es declara definitivament aprovada la dita modificació, es procedix a la publicació de l'esmentat acord:
  
?La Comissió Territorial d'Urbanisme de València, en sessió celebrada l'1 de febrer de 2002, va adoptar l'acord següent:
  
Vist l'expedient remés per l'Ajuntament d'Utiel referit a la Modificació relativa al Polígon 4 (Sòl Urbà Residencial) del Pla General d'Ordenació Urbana, als efectes de l'aprovació definitiva, i de conformitat amb els següents:
  
Antecedents de fet
  
Primer
  
El ple de l'Ajuntament d'Utiel va acordar aprovar inicialment l'expedient de modificació Polígon 4, el 31 d'agost de 2001. El projecte es va sotmetre a informació pública i una vegada transcorregut el corresponent període d'exposició pública, en el qual no es van presentar al·legacions, es va aprovar provisionalment pel mateix òrgan en sessió de 30 de novembre de 2000. L'esmentat expedient té entrada en el Registre de la Comissió Territorial d'Urbanisme de València amb data 20 de març de 2001.
  
Segon
  
La Comissió Territorial d'Urbanisme, en la sessió realitzada el 31 de maig de 2001, va acordar suspendre la present modificació fins que s'esmenaren les contradiccions existents entre la part escrita i els plans del projecte presentat, i es concrete l'objecte de la modificació.
  
Tercer
  
El 22 de novembre de 2001 es va rebre l'ofici de la Corporació amb la documentació que esmena les deficiències abans observades. El document presentat ha de diligenciar-se i requerix que s'aporte l'acord del ple de l'Ajuntament en el qual es va aprovar.
  
Quart
  
El projecte de modificació consta de programa, amb els documents següents (alternativa tècnica, projecte de delimitació de les unitats d'execució i estudi de detall).
  
Cinqué
  
La modificació projectada afecta al Polígon 4, situat en l'extrem est del nucli urbà, limita al nord amb el ferrocarril i al sud amb la carretera Madrid-València. Este àmbit està classificat pel planejament vigent com a sòl urbà residencial, amb qualificació Eixamplament III, i distingix dos Subzones (III. A Multifamiliar i III. B Unifamiliar). Les característiques i condicions d'eixe àmbit són les següents (superfície 4,60 Ha; densitat bruta màxima 45 hab/Ha; 207 habitatges; altura màxima 5/3 plantes, segons corresponga a multifamiliar o unifamiliar; edificabilitat 0,6 m2t/m2s; cessions en zones verdes 9.100 m2, vials i aparcaments 14.600 m2).
  
L'objecte principal de la modificació tracta dos punts principals:
  
1. La subdivisió del Polígon 4 en dos unitats d'execució de menor grandària A i B, amb la finalitat d'adequar l'àmbit d'actuació a condicions més idònies de desenvolupament. Desenvolupant la UE A, a instància de la societat mercantil CILENVA, SL, propietària dels terrenys afectats. La delimitació proposada s'ajusta a illes completes o la part que queda d'esta amb els seus vials corresponents. La documentació del programa es referix a l'esmentada unitat d'execució.
  
En el document presentat i observant els plans 4 i 5 en el qual es delimiten ambdues unitats d'execució, es justifica, a priori, que en la subdivisió es manté la proporció en les cessions i l'aprofitament en relació amb el terreny afectat, com s'aprecia en la taula següent:
  
 POLÍGON UNITAT A. UNITAT B
  
Edif. bruta màxima 0,6 m2t/m2s idem idem
  
Superfície Total 46.000 m2 15.591 m2 30.409 m2
  
Sup. Edificable 27.600 m2 9.355 m2 18.245 m2
  
Cessions
  
Zona Verda 9.100 m2 1.344 m2 7.756 m2
  
Vials 14.600 m2 6.689 m2 7.911 m2
  
2. L'estudi de detall, en l'àmbit de la Unitat d'Execució A, planteja el següent:
  
En l'illa C (c/ Sant Gabriel, prolongació c/ Cervantes i c/ En Projecte) l'establiment d'alineacions en l'interior d'estes i la realització d'un vial interior (8 m) d'ús i domini privat que proporcionarà accés a les edificacions i parcel·les, distribuïdes en dos àrees edificables. La finalitat és que les dimensions de les parcel·les siguen més proporcionades i que els habitatges unifamiliars siguen en filera, aïllades i apariades, tal com el preveu el pla en eixa zona.
  
La documentació presentada per l'Ajuntament, en data 22 de novembre de 2001, introduïx una modificació relativa a les reculades respecte de la prevista en les ordenances del Pla General; en concret es reduïx la reculada posterior de l'edificació (que afecta l'illa C) de 3 m a 2,5 m. En l'article 2.3.3 de les normes urbanístiques del planejament vigent que regula les limitacions dels estudis de detall expressament indica que els ED no podran reduir les reculades previstes en el Pla General, per la qual cosa la reducció planteja una modificació de planejament.
  
En l'illa A (c/ Sant Gabriel, c/ En Projecte, c/ Sant Ildefons) proposa una nova ordenació de volums, disminuïx este, un canvi d'alineacions i la possibilitat de realitzar habitatges unifamiliars o mantindre la tipologia d'habitatge multifamiliar (previst en l'article 7.1.5 de les ordenances en relació amb el 2.3.3 relatiu a les limitacions dels estudis de detall), amb la finalitat de mantindre la tipologia existent a l'altre costat de la c/ Sant Ildefons. Disminuïx el nombre de plantes permeses de 5 més àtic a 3 altures.
  
Sisé
  
Utiel disposa d'un Pla General d'Ordenació Urbana, aprovat definitivament per la Comissió Territorial d'Urbanisme el 27 de gener de 1987. (Cal destacar la Modificació del Pla General d'Ordenació Urbana d'Utiel, Ordenances, aprovada definitivament per la Comissió Territorial d'Urbanisme el 29/09/98).
  
Seté
  
La Comissió Informativa de la Comissió Territorial d'Urbanisme de València, en sessió realitzada el 24 de gener de 2002, va emetre informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer
  
La tramitació s'ha realitzat de conformitat amb el que establix l'article 38, per remissió de l'article 55.1, de la Llei 6/1994, de 15 de novembre, de la LRAU.
  
Segon
  
De la documentació presentada el 22/11/01, es conclou que l'ordenació proposada en l'estudi de detall, que afecta les illes A i C de la Unitat d'Execució A que es pretén desenvolupar, no suposa una reducció de l'aprofitament de l'àrea de repartiment inicial (àmbit del Polígon 4, actualment subdividida en dos unitats d'execució), atés que es manté l'edificabilitat inicial (9.335 m2t) de la Unitat d'Execució A corresponent a les illes A, B i C. Es realitza un estudi que acredita este punt en la memòria justificativa (s'adjunten les corresponents taules i plans d'ordenació).
  
Es corregix la discrepància entre la part escrita i els plans d'ordenació del projecte originari respecte a les altures de l'illa B (no inclosa en l'estudi de detall), es manté la prevista en el Pla General (4/3 altures).
  
Tercer
  
La nova documentació de l'estudi de detall, de 22/11/01, esmena les contradiccions detectades entre les taules i les dades que consten en la part escrita (còmput d'edificabilitat en les illes objecte de l'estudi de detall) i els plans aportats.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat, la Comissió Territorial d'Urbanisme, en la sessió realitzada l'1 de febrer de 2002, acorda: supeditar l'eficàcia de l'aprovació definitiva de la Modificació Polígon 4 (Sòl urbà Residencial) del Pla General d'Utiel, a l'aportació de l'acord d'aprovació del ple de la Corporació de la documentació presentada el 22/11/01, i s'ha de diligenciar l'esmentat document.
  
Una vegada esmenats els dits aspectes per l'Ajuntament d'Utiel, procedirà que este done compte d'això al president d'esta Comissió que queda facultat a l'empara del Decret 137/1990, de 30 de juliol, del Consell de la Generalitat perquè ordene la publicació de l'acord d'aprovació definitiva en el Butlletí Oficial sense necessitat de nou acord d'esta Comissió a la qual haurà d'informar posteriorment del que s'ha realitzat.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del sendemà de la data d'haver rebut la present notificació.
  
Tot això, sense perjuí que puga exercitar qualsevol altre recurs que estime oportú.-
  
Amb data 6 de juny de 2002 els Servicis Tècnics del Servici Territorial d'Urbanisme i Ordenació Territorial examinen la documentació presentada per l'Ajuntament d'Utiel el 26 de març de 2002 i esta s'informa favorablement, i es considera complimentat l'Acord de la Comissió Territorial d'Urbanisme de València de data 1 de febrer de 2002.
  
Vistes la legislació urbanística aplicable, així com la Llei de Règim Jurídic de les Administracions Públiques i del Procediment Administratiu Comú i la resta de preceptes de concordant aplicació,
  
El director general d'Urbanisme i Ordenació Territorial considera aprovada definitivament la modificació del Polígon 4 del Pla General d'Ordenació Urbana d'Utiel.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del sendemà de la data d'haver rebut la present notificació.
  
Tot això, sense perjuí que es puga exercitar qualsevol altre recurs que s'estime oportú.